Diari Oficial de la Generalitat Valenciana


Sumari del DOGV 8576, del 21-06-2019 (2019/6335)

RESOLUCIÓ de 12 de juny de 2019, del director general d'Esport, per la qual es resol la convocatòria de subvencions destinades a la millora, ampliació o reparació d'instal·lacions esportives de municipis de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8576

Data del DOGV
:   21-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6335


Data del document
:   12-06-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 12 de juny de 2019, del director general d'Esport, per la qual es resol la convocatòria de subvencions destinades a la millora, ampliació o reparació d'instal·lacions esportives de municipis de la Comunitat Valenciana. [2019/6335]  
En compliment del que es disposa en l'Ordre 33/2017, de 7 d'agost, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a la millora, ampliació o reparació d'instal·lacions esportives de municipis de la Comunitat Valenciana (DOGV 8107, 17.08.2017, modificada pel DOGV 8119, de 04.09.2017), i d'acord amb la base cinquena d'aquesta, es publicarà una resolució de convocatòria anual.  
  
Per això, en virtut de les facultats conferides en l'Ordre 33/2017, de 7 d'agost, de la Conselleria d'Educació, Investigació, Cultura i Esport, i en el Decret 186/2017, de 24 de novembre, del Consell, pel qual s'aprova el Reglament orgànic i funcional de l'esmentada conselleria, el director general d'Esport va convocar, per mitjà de la Resolució de 28 de desembre de 2018, subvencions destinades a la millora, ampliació o reparació d'instal·lacions esportives de municipis de la Comunitat Valenciana (DOGV 8461, 10.01.2019).  
En la base novena de l'esmentada Ordre 33/2017, de 7 d'agost, de la Conselleria d'Educació, Investigació, Cultura i Esport, s'estableix la designació de la comissió tècnica d'avaluació, i en la base deu, els criteris de valoració.  
Una vegada formalitzats els actes d'instrucció corresponents, i en virtut del que es disposa en els articles 160 i 164 de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
Primer  
Concedir als municipis o a les entitats locals menors que es detallen en l'annex I una subvenció pels imports que s'hi indiquen:  
- Annex I.A. Subvencions de la modalitat A: municipis o entitats locals menors, fins a 5.000 habitants; finançables fins al 100 % del cost del projecte, amb un màxim de 100.000 euros per projecte i entitat: 35 ajudes, per un total de 2.652.442,26 euros.  
- Annex I.B. Subvencions de la modalitat B: municipis o entitats locals menors sol·licitants de la modalitat B amb projectes amb un cost inferior o igual a 20.000 euros, finançables fins al 100 % del cost d'aquest: 27 ajudes, per un total de 496.420,17 euros.  
- Annex I.C. Subvencions de la modalitat B: municipis o entitats locals menors sol·licitants de la modalitat B per a projectes el cost dels quals siga major de 20.000 euros, amb una subvenció màxima del 80 % del cost d'aquest, amb un límit de 100.000 euros per projecte i entitat: 17 ajudes, per un total de 926.171,04 euros.  
  
Segon  
Desestimar la concessió d'ajudes als municipis o a les entitats locals menors que es detallen en l'annex II, per exhauriment del crèdit pressupostari (ordenats per ordre de puntuació):  
- Annex II.A. Desestimar la concessió d'ajudes a sol·licitants de la modalitat A, municipis o entitats locals menors 5.000 habitants, per exhauriment del crèdit pressupostari.  
- Annex II.B. Desestimar la concessió d'ajudes a sol·licitants de la modalitat B, amb projectes amb un cost inferior o igual a 20.000 euros, per exhauriment del crèdit pressupostari.  
- Annex II.C. Desestimar la concessió d'ajudes a sol·licitants de la modalitat B, amb projectes amb un cost major de 20.000 euros, per exhauriment del crèdit pressupostari.  
  
Tercer  
Desestimar la concessió d'ajudes als municipis o a les entitats locals menors que es detallen en l'annex III, pels motius que s'hi indiquen.  
  
Quart  
Serà motiu de minoració de la subvenció concedida no haver justificat la totalitat de les despeses corresponents en temps i/o forma, o no ajustar-se als conceptes subvencionables.  
  
Cinqué  
Els municipis beneficiaris hauran de complir les obligacions a les quals es refereix la base quarta de l'Ordre 33/2017, de 7 d'agost, de la Conselleria d'Educació, Investigació, Cultura i Esport, i justificar les ajudes en la forma establida en la base setze de l'esmentada ordre i en el punt dotze de la Resolució de 28 de desembre de 2018.  
  
  
Sisé  
El termini de presentació de la justificació de les subvencions concedides finalitzarà el 2 de desembre de 2019.  
La justificació es presentarà per mitjans electrònics, a través de l'adreça d'internet   
https://www.gva.es/va/inicio/procedimientos'id\_proc=19515.  
  
Seté  
Autoritzar i disposar els fons a favor de tots els municipis que s'especifiquen en el punt primer, i per les quantitats que s'hi indiquen amb càrrec al crèdit existent en el capítol VII, línia pressupostària 86.65.02.076.72, línia de subvenció S8260000, Pla de renovació i millora d'infraestructures esportives municipals, de la Llei de pressupostos de la Generalitat per a l'exercici 2019, per un import màxim de 4.085.960 euros.  
Tenint en compte el que es disposa en el punt quart, epígraf 3, de la Resolució de 28 de desembre de 2018, es redistribueixen les quanties màximes per a poder distribuir el crèdit pressupostari amb major eficàcia, i s'assignen 2.652.442,26 euros per a la modalitat A; 496.420,17 euros per a la modalitat B (projectes inferiors o iguals a 20.000 euros), i 926.171,04 euros per a la modalitat B (projectes majors a 20.000 euros).  
  
  
Huité  
Les entitats hauran d'aportar, per mitjans propis o aliens, la part de finançament del pressupost final executat no cobert mitjançant l'ajuda que es concedeix per aquest acte.  
D'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les entitats podran interposar-hi un recurs potestatiu de reposició o bé, directament, un recurs contenciós administratiu, en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 12 de juny de 2019.- El director general d'Esport: Josep Miquel Moya Torres.